**Nadbiskupsko sjemenište u Splitu**, crkveno-obrazovna institucija koju je 25. ožujka 1700. godine osnovao splitski nadbiskup Stjepan I. Cosmi (1678.-1708.), a služila je za odgoj i školovanje mnogih učenika i studenata iz Splita i cijele Dalmacije.

Zavod je 1706. godine dobio vrijednu biblioteku, koja je ujedno bila prva splitska javna biblioteka, jer je bila dostupna ne samo sjemenišnim profesorima i đacima nego i svim školovanim Splićanima. Najveći broj vrijednih knjiga darovao je splitski svećenik Ivan Paštrić, tada umirovljeni profesor rimskoga kolegija Urbanianuma, pa je stoga i nazvana "Paštrićevom" (*Bibliotheca Pastritia*).

Reorganizacija i novi smještaj sjemeništa
-----------------------------------------

Sjemenišni je filozofski studij u doba francuske vladavine reorganiziran u licej. Tako su sjemeništne škole uz određene promjene u nastavnom planu i programu zadržale dotadašnju ulogu u školovanju duhovne i svjetovne mladeži grada i šire okolice. Poslije pada francuske vlasti u Dalmaciji, nove su austrijske vlasti 1817. godine sjemenišnu gimnaziju pretvorile u državnu koju su od tada pohađali i sjemeništarci. Godine 1821. vlast je obustavila i sjemenišni bogoslovni studij pripremajući otvaranje visoke bogoslovne škole za bogoslove svih dalmatinskih biskupija sa sjedištem u Zadru.

Godine 1868. dovršena je izgradnja nove sjemenišna zgrada u kojoj se i danas nalazi sjemenište. Sljedećih desetljeća zavod je unatoč raznim teškoćama većinom uspješno odgajao svećeničke kandidate za teritorij splitsko-makarske biskupije.

Razvoj sjemeništa do kraja Drugog svjetskog rata
------------------------------------------------

Nastojanjem biskupa Filipa Franje Nakića (1889.-1910.) otvorena su 1906. godine u sjemeništu dva najviša gimnazijska razreda, a dvije godine kasnije još dva niža. Nakon što je toj gimnaziji u sastavu sjemeništa 1925. priznato pravo javnosti, otvarani su postupno i niži gimnazijski razredi, tako da je 1928. godine oformljeno svih osam razreda.

U prvim desetljećima 20. stoljeća zgrada sjemeništa je nadograđivana i uređivana, što je omogućilo školovanje većem broju sjemeništaraca s područja splitske, ali i drugih biskupija (kotorske, hvarske, krčke itd.).

Biskupska klasična gimnazija uspješno je djelovala do 1942. godine, kad je pod pritiskom talijanskih vlasti i ratnih neprilika morala obustaviti djelovanje. Broj sjemeništaraca, koji su od tada pohađali državnu gimnaziju, spao je na mali broj.

Djelovanje sjemeništa za komunističke Jugoslavije
-------------------------------------------------

Splitski biskup Kvirin Klement Bonefačić (1923.-1954.) uspio je već 1945. godine obnoviti djelovanje sjemenišne gimnazije i organizirati djelovanje unatoč tome što su komunističke vlasti zauzele cijelu sjemenišnu zgradu u kojoj je smještena vojna bolnica. Zbog toga je škola premještena u susjednu zgradu *Centralnoga bogoslovskog sjemeništa*. Škola je djelovala do 1952. godine, kad je odlukom komunističkih vlasti ostala bez nižih razreda, a 1956. nakon okončanja sudskog procesa vlasti su zabranile djelovanje gimnazije i svim spomenutim sjemeništima. U vrijeme političke krize u Jugoslaviji i popuštanja pritiska prema Crkvi, sjemenište je 1963. godine opet otvoreno. U međuvremenu su sve srednje škole bile svedene na četiri razreda. Tako je i sjemenišna gimnazija, koja se od tada morala nazivati *Srednja vjerska škola za spremanje svećenika*, počela s prva dva razreda, da bi 1965. bila upotpunjena na sva četiri. Nakon nove reforme državnih srednjih škola opet je u Splitu i srednjoj Dalmaciji bila jedina koja je i dalje đacima pružala klasičnu izobrazbu.

Djelovanje sjemeništa u Republici Hrvatskoj
-------------------------------------------

Nakon demokratkih promjena u Republici Hrvatskoj početkom 90-ih, sjemeništu je opet vraćena njegova stara zgrada, a gimnaziji je dijelom modificirano staro ime i pravo javnosti. Od tada ponovno kao u Cosmijevo doba prima i vanjske đake. U obnovljenu i preuređenu staru sjemenišnu zgradu škola je premještena u jesen 1999. godine, dok je stambeni dio pripremljen za smještaj sjemeništaraca tek u veljači 2000. godine.

Bilješke
--------

1. ↑  Službene stranice Splitsko-makarske nadbiskupije
2. ↑  Službene stranice Splitsko-makarske nadbiskupije
3. ↑  Službene stranice Splitsko-makarske nadbiskupije

Vanjske poveznice
-----------------

* Službene stranice Nadbiskupskoga sjemeništa Arhivirano 2015-02-15 na Wayback Machine-u
* Službene stranice Splitsko-makarske nadbiskupije

| * p
* r
* u
Katoličanstvo u Hrvatskoj |
| --- |
| Upravna podjela | katoličanstvo u Hrvata • katolička upravna podjela Republike Hrvatske • Hrvatska biskupska konferencija |
| Crkveni redovi, družbe i kongregacije u RH | franjevci • salezijanci • pavlini • verbiti • benediktinci • ivanovci • karmelićani • isusovci • trapisti • dominikanci • augustinci • Družba sestara Presvetog Srca Isusova Sestre milosrdnice • prebendari Klanjateljice Krvi Kristove  • Isusova mala braća • Isusove male sestre • montfortanci • Sestre Naše Gospe • palotinci • Milosrdne sestre sv. Križa • Sestre Služavke Maloga Isusa •Bosonoge karmelićanke |
| Katolici prema obredu u RH | rimokatolici • grkokatolici |
| Katolički bogoslovni fakulteti i sveučilišta | Zagreb • Split (Split • Makarska) • Đakovo • Rijeka • Filozofski fakultet Družbe Isusove • Hrvatsko katoličko sveučilište |
| Sjemeništa i osnovne škole | Zagreb • Split • Zadar • Sinj • Zagreb • Pula - Šibenik (OŠ) • Požega (OŠ) |
| Gimnazije i visoke škole | Split • Dubrovnik • Osijek • Sinj • Zadar (gimnazija) • Zadar (više učilište) • Pula • Zagreb • Pazin • Rijeka • Slavonski Brod • Zagreb (ženska gimnazija) • Požega • Virovitica |
| Katolički pokreti | Franjevački svjetovni red • Neokatekumenski put • Pokret fokolara • Pokret Schönstatt • Vojska Bezgrešne • Zajednica Emanuel • Pokret krunice za obraćenje i mir |
| Katoličke udruge u Hrvatskoj | Vigilare • HKLD • Centar za cjeloviti razvoj • Udruga katoličkih intelektualaca • HDKN • JOB • Kap dobrote • BAS • Centar Betlehem • Grozd - Glas roditelja za djecu |
| Društveni stavovi i inicijative | lustracija • vjeronauk • spolni odgoj • zaštita braka i obitelji • neradna nedjelja • zaštita života od začeća do prirodne smrti • prirodne metode u planiranju obitelji i liječenju neplodnosti • kontracepcija • umjetnja oplodnja • pobačaj • kloniranje • spolnost i kršćanstvo |
| Mediji i izdavaštvo | Glas Koncila • Mali koncil • MI • Riječke novine • Narod • Book • Nacija • Hrvatski katolički radio • Radio Marija • Riječka katolička televizija • Veritas - Glasnik sv. Antuna Padovanskoga • Dan • Hrvatska straža (dnevnik) • Hrvatska straža (tjednik) • Katolički list • Hrvatstvo • Kršćanska sadašnjost • Verbum • Cro sacro |
| Znanstveni časopisi i ustanove | Obnovljeni život • Crkva u svijetu • Bogoslovska smotra • Hagiohr • Centar za promicanje socijalnog nauka Crkve • Centar za duhovnu pomoć |
| Crkvena glazba | cro sacro • cro sacro rock • sacro ritam • |
| Manifestacije | KATOM • Uskrs fest • Tonkafest • Dani kršćanske kulture • Dani duhovne glazbe Cro patria • Klape Gospi Sinjskoj • Bono fest • Don Bosco fest • Frama fest • Krapinafest • Marija fest • Papafest • Vidfest • Hodočašće u došašće • Cro sacro fest • Stepinčeve note • Krist fest • Duga • nagrada Zlatna uljanica • Porin za popularnu duhovnu glazbu |
| Ostalo | marijanska svetišta • sveci, blaženici, sluge Božje |